Klits die eier, asyn en water in ’n ander bak. Voeg die vloeistof stadig by die meelmengsel en meng met die hand om ’n sagte deeg te vorm. Vou in kleefplastiek toe en verkoel sowat 30 min.
Braai die ui in ’n pan oor lae hitte tot sag. Voeg die knoffel en murgpampoentjie by en braai tot die murgpampoentjie sag is.
Rol die deeg uit op ’n oppervlak wat liggies met meel bestrooi is en voer die bakpan uit. Blindbak die deeg – plaas bakpapier oor die bodem en vul met rou rys. Bak 10 min., verwyder die bakpapier en bak nog 5 min. in die oond.